Diari Oficial de la Generalitat Valenciana


Sumari del DOGV 3292, del 23-07-1998 (1998/6104)

Concurs. Contractació de la gestió i explotació dels serveis d'aigua potable i sanejament del municipi de Puig. Anys 1998-2012.
-------------------------------------------------------------------------------------------------------------------------------

### Dades del document

Número de DOGV
:   3292

Data del DOGV
:   23-07-1998

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1998/6104


Data del document
:   02-07-1998

Organisme emissor
:   Ajuntament de Puig

Tipus de document
:   Concurs

Descriptors 

:   * aigua
    * subministrament d'aigua
    * licitació

Concurs. Contractació de la gestió i explotació dels serveis d'aigua potable i sanejament del municipi de Puig. Anys 1998-2012. [1998/M6104]
  
Modificat, en atenció a les al·legacions presentades, el plec de condicions administratives i tecnicoeconòmiques que han de regir la contractació de la gestió i explotació dels serveis d'aigua potable i sanejament de Puig, durant els anys 1998-2012, mitjançant procediment obert i concessió administrativa per concurs, així com l'avantprojecte d'explotació i el reglament del servei, en acatament del que preceptua l'article 122 del Reial Decret Legislatiu 781/1986, de 18 d'abril, s'exposa al públic per al seu examen i, si escau, presentació de reclamacions i al·legacions, per aquelles persones que estiguen legitimades per a això, en la Secretaria General de l'Ajuntament, durant les hores d'oficina, en els vuit dies següents al de la inserció d'aquest anunci en el Butlletí Oficial de la Província.
  
Les reclamacions es dirigiran al Ple de l'Ajuntament.
  
Simultàniament i condicionat a la no-presentació de reclamacions en contra de l'esmentat plec, es convoca procediment obert, per concurs, per a:
  
Objecte: contractació de la gestió i explotació dels serveis municipals d'aigua potable i sanejament del municipi de Puig. Anys 1998-2012.
  
Tipus de licitació: trenta milions de pessetes a l'alça, en concepte de cànon.
  
Fiança provisional: dos milions de pessetes; definitiva: quatre milions de pessetes.
  
Presentació de pliques: al Registre General de l'Ajuntament de Puig, durant els 26 dies naturals a comptar des de l'última publicació en el Diari Oficial de la Generalitat Valenciana o en el Butlletí Oficial de la Província.
  
Obertura de pliques: tindrà lloc a l'Ajuntament de Puig, a les 12.00 hores de l'onzé dia hàbil següent a l'últim de presentació de pliques. Si aquest dia fóra dissabte, es realitzaria el dia hàbil següent.
  
Altres condicions: les disposades en el plec de condicions administratives que està a disposició dels possibles interessats.
  
Model de proposició:
  
(Nom) ... major d'edat, veí de ..., amb domicili a ..., en nom propi (o en representació de l'entitat les circumstàncies de la qual es descriuran ...), assabentat de l'anunci del concurs per a adjudicar la contractació de la gestió i explotació dels serveis d'aigua potable i clavegueram del municipi de Puig, i del plec de condicions administratives i tecnicoeconòmiques que el regula, em compromet a prendre al meu càrrec les obligacions i drets derivats de la dita concessió administrativa amb estricta subjecció a les bases expressades. En concret:
  
a) Em compromet, cas de resultar adjudicatari, a aportar en concepte de cànon anticipat al servei municipal un import de ... milions de pessetes.
  
b) Accepte plenament el plec de condicions del concurs i les obligacions que se'n deriven com a concursant i com a adjudicatari, si ho fóra, així com el que disposa la Llei de Contractes de les Administracions Públiques i disposicions de desplegament.
  
c) Acompanye els documents exigits en el plec de condicions.
  
..., ... de 1998
  
(Firma del proponent)